**УПУТСТВО О ИЗМЕНАМА У КАЛЕНДАРУ**

**ОБРАЗОВНО-ВАСПИТНОГ РАДА У ОСНОВНИМ ШКОЛАМА ПОЧЕВ ОД 01.06.2020.**

**ОБАВЕШТЕЊА ЗА РОДИТЕЉЕ**

Министар просвете и НИТР је у допису број: 610-00-00329/2020-07 од 13.05.2020. донео следећу одлуку:

– Да се настава на даљину заврши према изменама Правилника о календару који означава крај школске године и то:

1. За ученике од ПРВОГ ДО СЕДМОГ РАЗРЕДА, школска година се завршава **16.06.2020.**

**АКТИВНОСТИ УЧЕНИКА ОД ПЕТОГ ДО СЕДМОГ РАЗРЕДА У НАРЕДНОМ ПЕРИОДУ**

**ПОСЕБНИ ЧАСОВИ**

**(**на којима се ученицима пружа могућност да покажу бољи ниво постигнућа у оквиру одређеног предмета)

1. Ученици петог, шестог и седмог разреда обавезни су да о намери похађања посебних часова обавесте одељенског старешину најкасније до **02.06.2020.**

2. Одељенски старешина утврђује број пријављених ученика за посебне часове по предметима, и у облику табеле достављају школском педагогу.

3. Посебни часови почеће да се реализују за ученике петог, шестог и седмог разреда **8.06.2020.** О терминима одржавања посебних часова ученици ће бити обавештени од стране одељенског старешине. Термини одржавања посебних часова и списак ученика за посебне часове биће истакнути у холу школе.

4. Ученици могу да уђу у школу само уколико су на истакнутим списковима за одређени дан и термин.

**ЗАКЉУЧНЕ ОЦЕНЕ**

1. Број оцена за закључивање може бити мањи од четири због ванредне ситуације изазване епидемијом.

2. Предмети са фондом од четири часа недељно треба да имају најмање две оцене добијене путем наставе на даљину.

3. Предмети са мање од четири часа недељно могу изузетно да утврде једну оцену усменим испитивањем ђака.

4. При закључивању оцене, узима се у обзир:

a.) Оцене које су дате у настави на даљину,

б.) Четири оцене током првог полугодишта,

в.) Најмање једна оцена на почетку другог полугодишта (пре наставе на даљину).

5. Ученици могу усмено да одговарају у школи на посебним часовима уколико има елемената за већу закључну оцену или уколико је предметни наставник закључио да нема довољно елемената за извођење закључне оцене.

У Земуну, 29.05.2020. Директор школе

ЈасминаФилиповић